title: Izpildu Komitejas lēmums (1997. gada 15. decembris) par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm (SCH/Com–ex (97)39 rev.)

text:
Svarīgs juridisks paziņojums

|

41997D0039

Oficiālais Vēstnesis L 239 , 22/09/2000 Lpp. 0188 - 0190

		Izpildu Komitejas lēmums(1997. gada 15. decembris)par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm(SCH/Com–ex (97)39 rev.)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās konvencijas 23. panta 4. punktu,IR PIEŅĒMUSI ŠO LĒMUMU.Ar šo apstiprina pievienoto dokumentu SCH/II–Read (97)3 rev. 7 par pamatprincipiem attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīm. Šādus principus iesaka piemērot no šā lēmuma pieņemšanas dienas.Vīnē, 1997. gada 15. decembrīPriekšsēdētājsK. Schlögl--------------------------------------------------SCH/II–Read (97)3 rev. 7Temats. Pamatprincipi attiecībā uz pierādījumu un netiešu pierādījumu paņēmieniem atpakaļuzņemšanas nolīgumos starp Šengenas valstīmTā kā ir radušās problēmas, praktiski piemērojot atpakaļuzņemšanas nolīgumus, it sevišķi — attiecībā uz tādu pierādījumu paņēmieniem, kas attiecas uz ārvalstnieku nelegālu uzturēšanos pieprasījušās Līgumslēdzējas Puses teritorijā vai tranzītā caur to;Līgumslēdzējas Puses ir pieņēmušas šādus pamatprincipus, kuri var būt derīgi Līgumslēdzējām Pusēm, turpmāk piemērojot atpakaļuzņemšanas nolīgumus.1. Var uzskatīt, ka šādi dokumenti, inter alia, sniedz pierādījumus par uzturēšanos vai tranzītu:- ieceļošanas zīmogs, ko pieprasījusī Līgumslēdzēja Puse iespiedusi ceļošanas dokumentā,- Līgumslēdzējai Pusei blakus esošas valsts izceļošanas zīmogs, ņemot vērā ceļojuma maršrutu un robežšķērsošanas datumu,- ieceļošanas zīmogs, ko pieprasījusī Līgumslēdzēja Puse iespiedusi falsificētā vai viltotā ceļošanas dokumentā,- ceļošanas biļetes izsniegtas uz tādas personas vārda, ar kurām var formāli noteikt ieceļošanu,- pirkstu nospiedumi,- derīga uzturēšanās atļauja,- pieprasījušās Līgumslēdzējas Puses izsniegta derīga vīza,- iekāpšanas/izkāpšanas karte, kurā norādīts ieceļošanas datums pieprasījušās Līgumslēdzējas Puses teritorijā.2. Uzturēšanās vai tranzīta prezumpciju var noteikt, inter alia, ar šādiem netiešiem pierādījumiem:- ierēdņu apliecinājumi,- trešo personu apliecinājumi,- nosūtāmās personas apliecinājumi,- pieprasījušās Līgumslēdzējas Puses izsniegta uzturēšanās atļauja, kurai ir beidzies derīguma termiņš, neatkarīgi no tās veida,- pieprasījušās Līgumslēdzējas Puses izsniegta vīza, kurai ir beidzies derīguma termiņš,- dokumenti, kuri izsniegti uz personas vārda pieprasījušās Līgumslēdzējas Puses teritorijā,- ceļojumu biļetes,- viesnīcu rēķini,- kartes piekļuvei sabiedriskām vai privātām ērtībām Līgumslēdzējās Pusēs,- ārstu, zobārstu, u.c. pacienta kartes,- dati, kuri norāda, ka nosūtāmā persona ir izmantojusi nelegāla pārvedēja pār robežu vai tūrisma aģentūras pakalpojumus.3. Ciktāl Šengenas partneri ņem vērā 1. punktā uzskaitītos pierādījumu paņēmienus, turpmāk noslēdzot atpakaļuzņemšanas nolīgumus, viņi uzrāda neapstrīdamus pierādījumus par uzturēšanos vai tranzītu. Principā neveic nekādu turpmāku izmeklēšanu. Pierādījumi par pretējo tomēr ir pieņemami (piem., ja tie norāda, ka dokuments ir viltots vai falsificēts).4. Ciktāl Šengenas partneri ņem vērā 2. punktā uzskaitītos pierādījumus, turpmāk noslēdzot atpakaļuzņemšanas nolīgumus, šādi pierādījumi nosaka prezumpciju par uzturēšanos vai tranzītu. Tas pēc būtības ir atspēkojams ar pierādījumiem par pretējo.--------------------------------------------------


title: Komisijas lēmums (1987. gada 13. februāris), ar ko groza Lēmumu 80/686/EEK, ar kuru izveido Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā

text:
Svarīgs juridisks paziņojums

|

31987D0144

Oficiālais Vēstnesis L 057 , 27/02/1987 Lpp. 0057 - 0057 Speciālizdevums somu valodā: Nodaļa 15 Sējums 7 Lpp. 0210  Speciālizdevums zviedru valodā: Nodaļa 15 Sējums 7 Lpp. 0210

		Komisijas Lēmums(1987. gada 13. februāris),ar ko groza Lēmumu 80/686/EEK, ar kuru izveido Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā(87/144/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā ar Lēmumu 80/686/EEK [1] Komisija izveidoja Padomdevēju komiteju, lai kontrolētu un samazinātu piesārņojumu, ko rada ogļūdeņražu emisija jūrā; tā kā ar Lēmumu 85/208/EEK [2] Komisija paplašināja minētās komitejas kompetenci, lai iekļautu tās pārraudzībā arī citas kaitīgas vielas;tā kā gūti būtiski panākumi, Kopienai iesaistoties jūras piesārņojuma ar naftu kontrolē un samazināšanā;tā kā Eiropas Parlaments 1983. gada 16. septembra rezolūcijā [3] uzskatīja, ka jādarbojas stingriem nosacījumiem, cita starpā — attiecībā uz komiteju locekļiem un ekspertu grupām;tā kā iepriekš minēto iemeslu dēļ Lēmums 80/686/EEK ir jāgroza,IR PIEŅĒMUSI ŠO LĒMUMU.1. pantsLēmumu 80/686/EEK groza šādi.1. Lēmuma 3. panta 1. punktā vārdus "trīs pārstāvji no katras dalībvalsts" aizstāj ar vārdiem "divi pārstāvji no katras dalībvalsts".2. Lēmuma 7. pantu aizstāj ar šādu pantu:"7. pantsVajadzības gadījumā Komisija var individuāli uzaicināt vienu vai vairākus locekļus, kas attiecīgajā jomā ir īpaši kvalificēti, ierasties uz sanāksmi."3. Lēmuma 10. pantu svītro.Briselē, 1987. gada 13. februārīKomisijas vārdā —Komisijas loceklisStanley Clinton Davis[1] OV L 188, 22.7.1980., 11. lpp.[2] OV L 89, 29.3.1985., 64. lpp.[3] OV C 277, 17.10.1983., 195. lpp.--------------------------------------------------


title: Padomes Lēmums 2014/22/KĀDP ( 2014. gada 20. janvāris ), ar kuru groza Lēmumu 2013/353/KĀDP, ar ko groza pilnvaras un pagarina to termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā

text:
               21.1.2014

               LV

               Eiropas Savienības Oficiālais Vēstnesis

               L 16/30

      PADOMES LĒMUMS 2014/22/KĀDP
   (2014. gada 20. janvāris),
   ar kuru groza Lēmumu 2013/353/KĀDP, ar ko groza pilnvaras un pagarina to termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 25. augustā pieņēma Lēmumu 2011/518/KĀDP (1), ar ko Philippe LEFORT kungs tiek iecelts par Eiropas Savienības īpašo pārstāvi (ESĪP) Dienvidkaukāzā un saistībā ar krīzi Gruzijā.

               (2)

               Padome 2013. gada 2. jūlijā pieņēma Lēmumu 2013/353/KĀDP (2), ar ko līdz 2014. gada 30. jūnijam pagarina ESĪP pilnvaru termiņu un līdz 2013. gada 31. decembrim nodrošina finanšu atsauces summu.

               (3)

               Būtu jānosaka jauna finanšu atsauces summa laikposmam no 2014. gada 1. janvāra līdz 2014. gada 30. jūnijam,

         IR PIEŅĒMUSI ŠO LĒMUMU.
   1. pants
   Lēmuma 2013/353/KĀDP 5. pantu groza šādi:

               a)

               panta 1. punktam pievieno šādu daļu:
               “ESĪP pilnvaru īstenošanas izdevumiem paredzētā finanšu atsauces summa laikposmam no 2014. gada 1. janvāra līdz 2014. gada 30. jūnijam ir EUR 1 040 000.”;

               b)

               panta 2. punkta pirmo teikumu aizstāj ar šādu:
               “Izdevumus, ko finansē no 1. punkta pirmajā daļā noteiktās summas, var veikt no 2013. gada 1. jūlija.”

         2. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2014. gada 1. janvāra.

      Briselē, 2014. gada 20. janvārī

            Padomes vārdā –

            priekšsēdētāja

         C. ASHTON

      (1)  Padomes Lēmums 2011/518/KĀDP (2011. gada 25. augusts), ar ko ieceļ Eiropas Savienības īpašo pārstāvi Dienvidkaukāzā un saistībā ar krīzi Gruzijā (OV L 221, 27.8.2011., 5. lpp.).

      (2)  Padomes Lēmums 2013/353/KĀDP (2013. gada 2. jūlijs), ar ko groza pilnvaras un pagarina to termiņu Eiropas Savienības īpašajam pārstāvim Dienvidkaukāzā un saistībā ar krīzi Gruzijā (OV L 185, 4.7.2013., 9. lpp.).


title: 2011/598/ES: Eiropas Parlamenta Lēmums ( 2011. gada 10. maijs ) par Eiropas Dzīves un darba apstākļu uzlabošanas fonda 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/210

         EIROPAS PARLAMENTA LĒMUMS
   (2011. gada 10. maijs)
   par Eiropas Dzīves un darba apstākļu uzlabošanas fonda 2009. finanšu gada budžeta izpildes apstiprināšanu
   (2011/598/ES)
   EIROPAS PARLAMENTS,
   ņemot vērā Eiropas Dzīves un darba apstākļu uzlabošanas fonda 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2009. finanšu gada pārskatiem, ar Fonda atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0108/2011),

               1.

               sniedz Eiropas Dzīves un darba apstākļu uzlabošanas fonda direktoram apstiprinājumu par Fonda 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 155. lpp.

      (2)  OV L 248, 16.9.2002., 1. lpp.

      (3)  OV L 139, 30.5.1975., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/211

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Dzīves un darba apstākļu uzlabošanas fonda 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Dzīves un darba apstākļu uzlabošanas fonda 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2009. finanšu gada pārskatiem, ar Fonda atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0108/2011),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Dzīves un darba apstākļu uzlabošanas fonda direktoram apstiprinājumu par Fonda 2008. finanšu gada budžeta izpildi (5) un tā kā lēmumam par budžeta izpildes apstiprināšanu pievienotajā rezolūcijā Parlaments cita starpā:

                           —

                           pauda nožēlu, ka 2008., 2007. un 2006. gadā Revīzijas palātai nācās konstatēt nepilnības darbā pieņemšanas procedūrās,

                           —

                           aicināja Fondu uzlabot līgumu uzraudzību un iepirkuma procedūru plānošanu,

                           —

                           norādīja, ka 2008. finanšu gadā pārnestā summa bijusi vairāk nekā 55 % apropriāciju (proti, EUR 4 900 000);

               C.

               tā kā Fonda 2009. gada budžets bija EUR 20 200 000, kas ir par 3,8 % mazāk nekā 2008. finanšu gadā,

      Darbības rādītāji

               1.

               atzinīgi vērtē Fonda iniciatīvu 2010. gadā tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Fonda darbību no gada gadā;

               2.

               norāda, ka Fonds veica vēl vienu 2005.–2008. gada darba programmas ex post novērtējumu pēc tam, kad 2007. gadā jau bija veikts Fonda 2001.–2004. gada darba programmas novērtējums; uzskata šo novērtējumu par ārkārtīgi lietderīgu, jo tādējādi Fonds guva vērtīgu pieredzi un ieteikumus saistībā ar uzdevumiem, kurus nāksies risināt nākamajā plānošanas posmā; atzinīgi vērtē to, ka Fonds šajā novērtējumā ir apliecinājis turpmāk minēto:

                           —

                           tas ir efektīvi izmantojis savus finanšu resursus, atbalstot darba programmas īstenošanu,

                           —

                           tas ir sasniedzis 2005.–2008. gada darba programmas mērķus;

               3.

               tomēr mudina Fondu turpināt attīstīt “Eurofound darbības rādītāju uzraudzības sistēmu” (EPMS), lai nodrošinātu, ka darbības rādītāju uzraudzības rezultāti tiek ņemti vērā pārvaldības lēmumu pieņemšanā un plānošanā un ka periodiski tiek veiktas aptaujas, lai uzzinātu mērķauditoriju viedokli;

               4.

               atbalsta ārējā vērtētāja ieteikumu labāk definēt Fonda mērķauditorijas valstu līmenī (t. i., vai Fondam vajadzētu darīt vairāk nekā valstu iestādēm un politikas veidotājiem un censties sasniegt plašāku auditoriju, proti, darba devēju apvienības un darba ņēmēju apvienības) un izveidot kontaktpunktu tīklu, tam par pamatu ņemot Valdē pārstāvētās dalībvalstu iestādes;

      Valde

               5.

               norāda, ka ārējais vērtētājs, kas veica Fonda 2005.–2008. gada darba programmas ex post novērtējumu, darīja zināmu, ka Fonda Valde nav efektīva lēmumu pieņemšanas struktūra, jo pēc Savienības paplašināšanās 2004. gadā ir palielinājies Valdes locekļu skaits, ir samazinājies sanāksmju skaits un ir vērojama samērā liela Valdes locekļu mainība; tādēļ aicina Fondu veikt pasākumus, lai stiprinātu Valdes lomu Fonda darbības vispārējās ievirzes noteikšanā; it īpaši mudina Fonda Valdi paredzēt laiku stratēģisku jautājumu un prioritāšu apspriešanai;

      Iepirkuma procedūras

               6.

               norāda, ka Revīzijas palāta vienā pārbaudītajā atklātā iepirkuma procedūrā konstatēja kļūdas un novirzes vērtēšanā, kuras ietekmēja procedūras kvalitāti; tādēļ aicina Fondu veikt pasākumus novērtēšanas un pārbaužu procedūras uzlabošanai, lai turpmāk izvairītos no šādām kļūdām;

      Budžeta pārvaldība

               7.

               aicina Fondu nodrošināt, lai turpmāk apropriācijas tiktu darītas pieejamas vienīgi pēc attiecīgo piešķirto ieņēmumu saņemšanas; norāda uz Revīzijas palātas konstatēto, proti, ka pretēji Fonda finanšu noteikumiem (19. pants) tā budžetā nebija nošķirtas atsevišķas pozīcijas dažādām programmām, kuras finansēja no piešķirtajiem ieņēmumiem; norāda arī uz to, ka kādā programmā, kuru finansēja no piešķirtajiem ieņēmumiem, Fonds uzņēmās saistības par EUR 184 000, lai gan piešķirtajos ieņēmumos faktiski bija saņēmis tikai EUR 29 000;

               8.

               pauž nožēlu par to, ka Revīzijas palāta bija spiesta iekļaut piezīmes par Fonda budžeta un finanšu pārskatu, un it īpaši par to, ka Fonda sākotnēji iesniegtajos provizoriskajos pārskatos bija nopietni trūkumi, kas liecināja par būtiskām nepilnībām Fonda finanšu sistēmas organizācijā; atzinīgi vērtē Fonda apņemšanos ar papildu apmācības un resursu palīdzību nodrošināt gada beigās veicamo darbību pareizību un pārskatu iesniegšanas termiņu ievērošanu;

      Cilvēkresursi

               9.

               aicina Fondu darīt zināmu darbinieku atlases lēmumu pamatojumu (t. i., pierādījumus par kandidātiem izvirzītajiem kritērijiem darbā pieņemšanas procesa sākumā), lai nodrošinātu darbā pieņemšanas procedūru pārredzamību; norāda, ka Revīzijas palāta ir informējusi par šajā sakarībā konstatētiem trūkumiem septiņās no pārbaudītajām darbinieku atlases procedūrām; it īpaši norāda, ka nebija pierādījumu tam, kādi bija atlases kritēriji kandidātu uzaicināšanai uz intervijām, un ka kritērijus kandidātu iekļaušanai rezerves sarakstā atlases komiteja bija noteikusi vēl pirms pieteikumu izskatīšanas;

               10.

               it īpaši norāda, ka nepilnības darbā pieņemšanas procedūrās budžeta izpildes apstiprinātājiestāde ir konstatējusi jau kopš 2006. gada; tādēļ mudina Fondu nekavējoties risināt šo situāciju un informēt budžeta izpildes apstiprinātājiestādi par sasniegto;

               11.

               tomēr atzinīgi vērtē Fonda apņemšanos turpmāk uzlabot darbā pieņemšanas procedūru dokumentāciju;

      Iekšējā revīzija

               12.

               atzinīgi vērtē to, ka Fonds 2010. gada 1. jūlijā ieviesa sistēmu, lai reģistrētu un analizētu novirzes no Fonda apstiprinātās politikas un procedūrām (t. s. izņēmumu reģistru);

               13.

               pieņem zināšanai, ka divi no astoņiem Iekšējās revīzijas dienesta ieteikumiem, kas sniegti, veicot iepriekšējo ieteikumu izpildes pārbaudi, ir īstenoti; norāda, ka ieteikumi, kas klasificēti kā “ļoti svarīgi”, galvenokārt attiecas uz iekšējās kontroles sistēmas efektivitāti (t. i., “gada darba plāns iekšējās kontroles nodrošināšanai”, “pārbaude saistībā ar sensitīvām amata vietām” un “procedūras ziņošanai par trūkumiem”); tādēļ aicina Fondu nekavējoties tos īstenot;

               14.

               norāda arī uz to, ka 2009. gadā IRD veica finanšu pārvaldības revīziju, pēc tam sniedzot 15 ieteikumus, no kuriem divi bija “svarīgi” un seši –“ļoti svarīgi”; pauž bažas par to, ka divi svarīgi konstatējumi attiecas uz grāmatveža amata vietu (t. i., “amata vieta jāaizpilda ar pagaidu darbinieku vai ierēdni”, “pilnvaras jāsaskaņo ar Komisijas grāmatveža ieteikumiem”) un grāmatvedības sistēmu validāciju, bet seši “ļoti svarīgi” ieteikumi attiecas uz vajadzību labāk dokumentēt finanšu plūsmas, iepirkumu struktūru un plānošanu, ex post pārbaudes, noteikumus par atmaksājumiem un informēšanu par izņēmumiem; tādēļ mudina Fondu nekavējoties īstenot IRD ieteikumus un informēt budžeta izpildes apstiprinātājiestādi par šajā sakarībā sasniegto;

               15.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

      (1)  OV C 338, 14.12.2010., 155. lpp.

      (2)  OV L 248, 16.9.2002., 1. lpp.

      (3)  OV L 139, 30.5.1975., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 196. lpp.

      (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: Padomes Lēmums 2009/956/KĀDP ( 2009. gada 15. decembris ), ar kuru groza Vienoto rīcību 2009/131/KĀDP, ar ko pagarina pilnvaru termiņu Eiropas Savienības Īpašajam pārstāvim saistībā ar krīzi Gruzijā

text:
               16.12.2009

               LV

               Eiropas Savienības Oficiālais Vēstnesis

               L 330/77

      PADOMES LĒMUMS 2009/956/KĀDP
   (2009. gada 15. decembris),
   ar kuru groza Vienoto rīcību 2009/131/KĀDP, ar ko pagarina pilnvaru termiņu Eiropas Savienības Īpašajam pārstāvim saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   tā kā:

               (1)

               Padome 2008. gada 25. septembrī pieņēma Vienoto rīcību 2008/760/KĀDP (1), ar ko Pierre MOREL kungu līdz 2009. gada 28. februārim iecēla par Eiropas Savienības Īpašo pārstāvi (ESĪP) saistībā ar krīzi Gruzijā.

               (2)

               Padome 2009. gada 16. februārī pieņēma Vienoto rīcību 2009/131/KĀDP (2), ar ko ESĪP pilnvaras pagarina līdz 2009. gada 31. augustam, un 2009. gada 27. jūlijā Padome pieņēma Vienoto rīcību 2009/571/KĀDP (3), ar ko ESĪP pilnvaru termiņu pagarina līdz 2010. gada 28. februārim.

               (3)

               Lai segtu izdevumus saistībā ar ESĪP pilnvaru īstenošanu līdz 2010. gada 28. februārim, vajadzīgs jauns bāzes finansējums.

               (4)

               ESĪP īstenos savas pilnvaras situācijā, kas var pasliktināties un kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Ar šo Vienoto rīcību 2009/131/KĀDP groza šādi:
   Vienotās rīcības 5. panta 1. punktu aizstāj ar šādu punktu:

      “1.   ESĪP pilnvaru īstenošanas izdevumiem paredzētais bāzes finansējums laikposmā no 2009. gada 1. marta līdz 2010. gada 28. februārim ir 517 000 EUR.”

   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 15. decembrī

            Padomes vārdā –

            priekšsēdētājs

         E. ERLANDSSON

      (1)  OV L 259, 27.9.2008., 16. lpp.

      (2)  OV L 46, 17.2.2009., 47. lpp.

      (3)  OV L 197, 29.7.2009., 109. lpp.


title: Eiropas Parlamenta Lēmums (ES) 2016/1528 (2016. gada 28. aprīlis) par Eiropas Apdrošināšanas un aroda pensiju iestādes 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/266

         EIROPAS PARLAMENTA LĒMUMS (ES) 2016/1528
   (2016. gada 28. aprīlis)
   par Eiropas Apdrošināšanas un aroda pensiju iestādes 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Apdrošināšanas un aroda pensiju iestādes 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Apdrošināšanas un aroda pensiju iestādes 2014. finanšu gada pārskatiem ar Iestādes atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Iestādei par 2014. finanšu gada budžeta izpildi (05584/2016 – C8-0087/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (4), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0091/2016),

               1.

               sniedz Eiropas Apdrošināšanas un aroda pensiju iestādes izpilddirektoram apstiprinājumu par Iestādes 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Apdrošināšanas un aroda pensiju iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 175. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 331, 15.12.2010., 48. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: EBTA valstu Pastāvīgās komitejas Lēmums Nr. 3/2012/PK ( 2012. gada 26. oktobris ), ar ko nosaka kārtību attiecībā uz komitejām, kas palīdz EBTA Uzraudzības iestādei īstenot tās funkcijas saskaņā ar Nolīguma starp EBTA valstīm par Uzraudzības iestādes un Tiesas izveidi 1. protokola 3. pantu

text:
               7.2.2013

               LV

               Eiropas Savienības Oficiālais Vēstnesis

               L 36/5

         EBTA VALSTU PASTĀVĪGĀS KOMITEJAS LĒMUMS
   Nr. 3/2012/PK
   (2012. gada 26. oktobris),
   ar ko nosaka kārtību attiecībā uz komitejām, kas palīdz EBTA Uzraudzības iestādei īstenot tās funkcijas saskaņā ar Nolīguma starp EBTA valstīm par Uzraudzības iestādes un Tiesas izveidi 1. protokola 3. pantu
   EBTA VALSTU PASTĀVĪGĀ KOMITEJA,
   ņemot vērā Nolīgumu starp EBTA valstīm par Uzraudzības iestādes un Tiesas izveidi, kas grozīts ar protokolu, ar kuru pielāgo Nolīgumu starp EBTA valstīm par Uzraudzības iestādes un Tiesas izveidi, turpmāk tekstā – Uzraudzības un Tiesas nolīgums, un jo īpaši tā 1. protokola 3. pantu;
   tā kā:
   Eiropas Parlaments un Padome noteiktos tiesību aktos piešķir Eiropas Komisijai pilnvaras īstenot tajos ietvertos noteikumus. Līguma par Eiropas Savienības darbību 291. pantā ir noteikts, ka Eiropas Parlaments un Padome paredz normas un vispārīgus principus par dalībvalstu kontroles mehānismiem, kas attiecas uz Komisijas īstenošanas pilnvaru piemērošanu.
   Eiropas Parlaments un Padome ir noteikušas šīs normas un vispārīgus principus Regulā (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru piemērošanu (1).
   Uzraudzības un Tiesas nolīguma 1. protokola 3. pants uztic EBTA Uzraudzības iestādei noteiktas funkcijas, ko Eiropas Savienībā īsteno Eiropas Komisija; Eiropas Komisijai, īstenojot dažas no šīm funkcijām, jāievēro procedūras, kas attiecas uz tās īstenošanas pilnvaru piemērošanu. Saskaņā ar šīm procedūrām Eiropas Komisijai jāiesniedz īstenojamā pasākuma projekts komitejai.
   Uzraudzības un Tiesas nolīguma 1. protokola 3. pantā noteikts, ka Pastāvīgā komiteja nosaka procedūras, kas EBTA Uzraudzības iestādei jāievēro, iesniedzot pasākuma projektu komitejai vai citādi apspriežoties ar to.
   Šīm procedūrām jābūt identiskām vai, cik vien iespējams, līdzīgām tām procedūrām, kuras Eiropas Komisijai saskaņā ar EEZ līguma pielikumos minētajiem aktiem jāievēro, īstenojot attiecīgās funkcijas.
   Saskaņā ar Nolīguma par EBTA valstu Pastāvīgo komiteju 5. panta 2. punktu pēc EBTA Uzraudzības iestādes piedāvājuma Pastāvīgajai komitejai jāpieņem atsevišķi lēmumi par komiteju nosaukumiem EBTA valstīs, kas atbilst attiecīgām Eiropas Savienības komitejām,
   IR NOLĒMUSI ŠĀDI:
   1. pants
   Kopīgi noteikumi
   1.   EBTA Uzraudzības iestādei palīdz komiteja, kas sastāv no EBTA valstu pārstāvjiem un kuras priekšsēdētājs ir EBTA Uzraudzības iestādes pārstāvis. Priekšsēdētājs nepiedalās komitejas balsošanā.
   2.   Priekšsēdētājs iesniedz komitejai pasākumu projektu izskatīšanai. Komiteja sniedz atzinumu par pasākumu projektu, ievērojot termiņu, ko var noteikt priekšsēdētājs atkarībā no jautājuma steidzamības, vajadzības gadījumā par to balsojot. Termiņi ir samērīgi un dod komitejas locekļiem praktisku iespēju laikus izskatīt pasākumu projektu un paust savus uzskatus.
   3.   Kamēr atzinums nav sniegts, ikviens komitejas pārstāvis var ierosināt grozījumus, un priekšsēdētājs var iesniegt pasākumu projekta grozītas versijas, lai ņemtu vērā komitejā notikušās apspriedes. Priekšsēdētājs cenšas rast tādus risinājumus, kuriem ir visplašākais iespējamais atbalsts komitejā. Šai nolūkā priekšsēdētājs var sasaukt vairākas komitejas sanāksmes.
   4.   Komitejas atzinumu ieraksta protokolā; turklāt katrai EBTA valstij ir tiesības pieprasīt, lai protokolā ieraksta tās nostāju.
   5.   Attiecīgā gadījumā kontroles mehānisms paredz iespēju vērsties pārsūdzības komitejā. Pārsūdzības komiteja pieņem savu reglamentu ar tās locekļu vienkāršu balsu vairākumu. EBTA Uzraudzības iestāde iesniedz komitejai reglamenta priekšlikumu. Pārsūdzības komiteja sniedz savu atzinumu divu mēnešu laikā no iesniegšanas dienas. Pārsūdzības komiteju vada EBTA Uzraudzības iestādes pārstāvis.
   2. pants
   Konsultēšanās procedūra
   1.   Ja tiek piemērota konsultēšanās procedūra, komiteja sniedz savu atzinumu, vajadzības gadījumā balsojot. Ja ir vajadzīga balsošanas procedūra, komitejas atzinumu pieņem ar vienkāršu balsu vairākumu.
   2.   EBTA Uzraudzības iestāde lemj par veicamajiem pasākumiem, pēc iespējas ņemot vērā secinājumus, kas izdarīti, apspriežoties komitejā, un sniegto atzinumu. Tā informē komiteju par to, kā atzinums ir ņemts vērā.
   3. pants
   Pārbaudes procedūra
   1.   Ja tiek piemērota pārbaudes procedūra, komiteja sniedz savu atzinumu, vajadzības gadījumā balsojot. Ja nepieciešama balsošana, komitejas atzinumu pieņem ar vienkāršu balsu vairākumu.
   2.   Ja komiteja sniedz pozitīvu atzinumu, EBTA Uzraudzības iestāde pieņem paredzēto pasākumu projektu.
   3.   Ja komiteja sniedz negatīvu atzinumu, EBTA Uzraudzības iestāde nepieņem šos pasākumus. Ja pasākumu projekts tiek uzskatīts par nepieciešamu, priekšsēdētājs var vai nu iesniegt komitejai pasākumu projekta grozītu versiju, vai iesniegt pasākumu projektu pārsūdzības komitejai turpmākai apspriešanai.
   4.   Ja atzinums netiek sniegts, EBTA Uzraudzības iestāde var pieņemt paredzētos pasākumus, ja vien pamataktā nav noteikts, ka pasākumu projektu nevar pieņemt, ja nav sniegts atzinums.
   4. pants
   Vēršanās pārsūdzības komitejā
   1.   Pārsūdzības komitejas sastāvā ir pa vienam pārstāvim no katras EBTA valsts, bet tās priekšsēdētājs ir EBTA Uzraudzības iestādes pārstāvis. Komitejas, kas palīdz EBTA Uzraudzības iestādei (1. pants), locekļi nav pārsūdzības komitejas locekļi. Pārsūdzības komiteja savu atzinumu sniedz ar vienkāršu balsu vairākumu. Pārsūdzības komitejas priekšsēdētājs nepiedalās pārsūdzības komitejas balsošanas procedūrā.
   2.   Kamēr atzinums nav sniegts, ikviens pārsūdzības komitejas loceklis var ierosināt grozījumus pasākumu projektā, un priekšsēdētājs var lemt, vai to pielāgot vai nē. Priekšsēdētājs cenšas rast tādus risinājumus, kuriem ir visplašākais iespējamais atbalsts pārsūdzības komitejā. Priekšsēdētājs informē pārsūdzības komiteju par to, kādā veidā ir ņemtas vērā apspriedes un ierosinājumi grozījumu veikšanai, jo īpaši tie ierosinājumi grozījumu veikšanai, kas saņēmuši plašu atbalstu pārsūdzības komitejā.
   3.   Ja pārsūdzības komiteja:

               a)

               sniedz pozitīvu atzinumu, EBTA Uzraudzības iestāde pieņem pasākumu projektu;

               b)

               nesniedz atzinumu, EBTA Uzraudzības iestāde var pieņemt pasākumu projektu;

               c)

               sniedz negatīvu atzinumu, EBTA Uzraudzības iestāde nepieņem pasākumu projektu.

         5. pants
   Pasākumi, kas jāpiemēro nekavējoties
   1.   Atkāpjoties no 2. un 3. panta, pamataktā var būt paredzēts, ka pienācīgi pamatotu, nenovēršamu un steidzamu iemeslu dēļ ir vajadzīgi īstenošanas pasākumi, kas jāpiemēro nekavējoties.
   2.   Tādēļ EBTA Uzraudzības iestāde pieņem pasākumus, ko piemēro nekavējoties, iepriekš tos neiesniedzot komitejai, un kas paliek spēkā ne ilgāk kā sešus mēnešus, ja vien pamataktā nav noteikts citādi.
   3.   Priekšsēdētājs nekavējoties iesniedz attiecīgajai komitejai 1. punktā minētos pasākumus nolūkā saņemt atzinumu atbilstoši šai komitejai piemērojamajai procedūrai.
   4.   Pārbaudes procedūras gadījumā, ja pasākumi neatbilst komitejas atzinumam, EBTA Uzraudzības iestāde nekavējoties atceļ pasākumus, kas pieņemti saskaņā ar 1. punktu.
   5.   Šā panta 1. punktā minētie pasākumi paliek spēkā, līdz tos atceļ vai aizstāj.
   6. pants
   Pastāvīgās komitejas 1994. gada 10. janvāra lēmuma Nr. 3/94/PK atcelšana
   Ar šo atceļ Pastāvīgās komitejas 1994. gada 10. janvāra lēmumu Nr. 3/94/PK.
   7. pants
   Pārejas noteikumi: spēkā esošo pamataktu pielāgošana
   Ja pamataktos, kas pieņemti pirms Regulas (ES) Nr. 182/2011 (2011. gada 16. februāris) stāšanās spēkā, ir atsauce uz Lēmumu 1999/486/EK, piemēro šādus noteikumus:

               a)

               atsauces uz Lēmuma 1999/486/EK 3. pantu uzskata par atsaucēm uz šā lēmuma 2. pantu (konsultēšanās procedūra);

               b)

               atsauces uz Lēmuma 1999/486/EK 4. un 5. pantu uzskata par atsaucēm uz šā lēmuma 3. pantu (pārbaudes procedūra);

         8. pants
   Pārejas noteikumi
   Šis lēmums neietekmē vēl nepabeigtās procedūras, par kurām komiteja jau ir sniegusi atzinumu saskaņā ar Pastāvīgās komitejas Lēmumu Nr. 3/94/EK.
   9. pants
   Informācija par komiteju darbu
   EBTA Uzraudzības iestāde sniedz ikgadēju ziņojumu par komiteju darbu.
   10. pants
   Stāšanās spēkā
   Šis lēmums stājas spēkā tā pieņemšanas dienā.
   11. pants
   Publicēšana
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2012. gada 26. oktobrī

            Pastāvīgās komitejas vārdā –

            priekšsēdētājs

         Atle LEIKVOLL

            ģenerālsekretārs

         Kristinn F. ÁRNASON

      (1)  OV L 55, 28.2.2011., 13. lpp.


title: 2005/458/EK: Komisijas Lēmums (2005. gada 21. jūnijs), ar ko Itālijai piešķir atkāpi, kura paredzēta 3. panta 2. punktā Padomes Direktīvai 92/102/EEK par dzīvnieku identificēšanu un reģistrēšanu (izziņots ar dokumenta numuru K(2005) 1826)   (Dokuments attiecas uz EEZ)

text:
               23.6.2005

               LV

               Eiropas Savienības Oficiālais Vēstnesis

               L 160/31

         KOMISIJAS LĒMUMS
   (2005. gada 21. jūnijs),
   ar ko Itālijai piešķir atkāpi, kura paredzēta 3. panta 2. punktā Padomes Direktīvai 92/102/EEK par dzīvnieku identificēšanu un reģistrēšanu
   (izziņots ar dokumenta numuru K(2005) 1826)
   (Autentisks ir tikai teksts itāļu valodā)
   (Dokuments attiecas uz EEZ)
   (2005/458/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 27. novembra Direktīvu 92/102/EEK par dzīvnieku identificēšanu un reģistrēšanu (1), un jo īpaši tās 3. panta 2. punktu,
   tā kā:

               (1)

               Direktīvas 92/102/EEK 3. panta 2. punktā paredzēts, ka dalībvalstīm var atļaut neiekļaut 3. panta 1. punktā minētajā sarakstā saimniecības, kur nav vairāk par trim aitām vai kazām, par kurām neprasa piemaksu, vai vienu cūku, ja šos dzīvniekus īpašnieks paredzējis izmantot pats vai pašpatēriņam un ja pirms pārvietošanas tiem izdara minētajā direktīvā noteiktās pārbaudes.

               (2)

               Itālijas iestādes pieprasījušas šo atļauju attiecībā uz saimniecībām, kur nav vairāk par vienu cūku, un devušas pietiekamas garantijas attiecībā uz veterinārajām pārbaudēm.

               (3)

               Tādēļ jāļauj Itālijai piemērot atkāpi.

               (4)

               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,

         IR PIEŅĒMUSI ŠO LĒMUMU.
   1. pants
   Itālijai tiek atļauts piemērot atkāpi, kas paredzēta Direktīvas 92/102/EEK 3. panta 2. punktā attiecībā uz saimniecībām, kur nav vairāk par vienu cūku.
   2. pants
   Šis lēmums ir adresēts Itālijas Republikai.

      Briselē, 2005. gada 21. jūnijā

            Komisijas vārdā —

            Komisijas loceklis

         Markos KYPRIANOU

      (1)  OV L 355, 5.12.1992., 32. lpp. Direktīvā jaunākie grozījumi izdarīti ar Regulu (EK) Nr. 21/2004 (OV L 5, 9.1.2004., 8. lpp.).


title: 2011/739/: Padomes Lēmums ( 2011. gada 20. oktobris ) par to, lai noslēgtu Nolīgumu starp Eiropas Savienību, Šveices Konfederāciju un Lihtenšteinas Firstisti, ar ko groza Papildu nolīgumu starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību

text:
               16.11.2011

               LV

               Eiropas Savienības Oficiālais Vēstnesis

               L 297/48

         PADOMES LĒMUMS
   (2011. gada 20. oktobris)
   par to, lai noslēgtu Nolīgumu starp Eiropas Savienību, Šveices Konfederāciju un Lihtenšteinas Firstisti, ar ko groza Papildu nolīgumu starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību
   (2011/739/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Nolīgums starp Eiropas Kopienu un Šveices Konfederāciju par lauksaimniecības produktu tirdzniecību (2) (turpmāk “lauksaimniecības nolīgums”) stājās spēkā 2002. gada 1. jūnijā.

               (2)

               Papildu nolīgums starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību (3) (turpmāk “papildu nolīgums”) ir stājies spēkā 2007. gada 13. oktobrī.

               (3)

               Komisija Eiropas Savienības vārdā ir risinājusi sarunas par Eiropas Savienības un Šveices Konfederācijas nolīgumu par lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību, ar kuru groza lauksaimniecības nolīgumu, tam pievienojot jaunu 12. pielikumu.

               (4)

               Eiropas Savienība, Lihtenšteinas Firstiste un Šveices Konfederācija ir vienojušās, ka papildu nolīgums arī būtu jāgroza, lai varētu ņemt vērā cilmes vietu nosaukumu un ģeogrāfiskās izcelsmes norāžu aizsardzību.

               (5)

               Būtu janoslēdz Nolīgums starp Eiropas Savienību, Šveices Konfederāciju un Lihtenšteinas Firstisti, ar ko groza papildu nolīgumu (turpmāk “nolīgums”),

         IR PIEŅĒMUSI ŠO LĒMUMU.
   1. pants
   Ar šo Savienības vārdā ir apstiprināts Nolīgums starp Eiropas Savienību, Šveices Konfederāciju un Lihtenšteinas Firstisti, ar ko groza Papildu nolīgumu starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību (turpmāk “nolīgums”).
   Nolīguma teksts ir pievienots šim lēmumam.
   2. pants
   Padomes priekšsēdētājs norīko personu, kas ir tiesīga Savienības vārdā deponēt 3. pantā paredzēto apstiprinājuma dokumentu, lai nolīgums kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Luksemburgā, 2011. gada 20. oktobrī

            Padomes vārdā –

            priekšsēdētājs

         M. SAWICKI

      (1)  2011. gada 24. jūnija piekrišana (Oficiālajā Vēstnesī vēl nav publicēta).

      (2)  OV L 114, 30.4.2002., 132. lpp.

      (3)  OV L 270, 13.10.2007., 6. lpp.
    ---documentbreak---

               16.11.2011

               LV

               Eiropas Savienības Oficiālais Vēstnesis

               L 297/49

         NOLĪGUMS
   starp Eiropas Savienību, Šveices Konfederāciju un Lihtenšteinas Firstisti, ar ko groza Papildu nolīgumu starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību
   EIROPAS SAVIENĪBA, turpmāk "Savienība",
   ŠVEICES KONFEDERĀCIJA, turpmāk "Šveice", un
   LIHTENŠTEINAS FIRSTISTE, turpmāk "Lihtenšteina",
   turpmāk "Puses",
   cieši apņēmušās savstarpēji veicināt saskaņotu cilmes vietu nosaukumu un ģeogrāfiskās izcelsmes norāžu (turpmāk “ĢN”) attīstību un ar to aizsargāšanu un saskaņā ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību (turpmāk "lauksaimniecības nolīgums") atvieglot to lauksaimniecības produktu un pārtikas produktu divpusējās tirdzniecības plūsmu, kuru izcelsme ir kādā no Pusēm un kuriem piešķirta ĢN Pušu attiecīgo tiesību aktu nozīmē, un regulāri atjaunināt to ĢN sarakstu, kuras aizsargā ar šo nolīgumu,
   tā kā:

               (1)

               Šveices tiesību akti par ĢN saistībā ar lauksaimniecības produktiem un pārtikas produktiem ir piemērojami Lihtenšteinai.

               (2)

               Šveices valsts reģistrā iekļautās ĢN var veidot ģeogrāfiskie nosaukumi, kas atrodas Lihtenšteinas teritorijā, un šo ĢN ģeogrāfiskā teritorija var ietvert arī Lihtenšteinas teritoriju.

               (3)

               Ievērojot Papildu nolīgumu starp Eiropas Kopienu, Šveices Konfederāciju un Lihtenšteinas Firstisti, ar kuru uz Lihtenšteinas Firstisti attiecina Eiropas Kopienas un Šveices Konfederācijas nolīgumu par lauksaimniecības produktu tirdzniecību (turpmāk "papildu nolīgums"), lauksaimniecības nolīgums ir piemērojams arī Lihtenšteinai.

               (4)

               Ievērojot papildu nolīgumu, Lihtenšteinas produkti ir uzskatāmi par produktiem, kuru izcelsmes vieta ir Šveice.

               (5)

               Papildu nolīgums būtu jāgroza tā, lai jauna pielikuma pievienošana lauksaimniecības nolīgumam attiecībā uz Šveices un Savienības izcelsmes lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību būtu piemērojama arī Lihtenšteinai,

         IR VIENOJUŠĀS PAR TURPMĀKO.
   1. pants
   Grozījumi
   Ar šo papildu nolīgumu groza šādi:

               1)

               nolīguma 1. panta 2. punktu aizstāj ar šādu:
               "Pielāgojumi, kas īpaši attiecas uz Lihtenšteinu par lauksaimniecības nolīguma 4. līdz 12. pielikumu, ir noteikti šā nolīguma pielikumā ("papildu nolīgums"), kas uzskatāms par šā nolīguma sastāvdaļu.";

               2)

               pielikumā virsrakstu "Pielāgojumi/papildinājumi attiecībā uz lauksaimniecības nolīguma 4.–11. pielikumu" aizstāj ar šādu:

               3)

               iepriekš minētajam virsrakstam pievieno šādu punktu:
               "12. pielikums. Lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzība.
               Turpmāk minēto Šveices aizsargāto ĢN ģeogrāfiskā teritorija saskaņā ar 12. pielikuma 1. papildinājumu ietver arī Lihtenšteinas teritoriju:

                           —

                              Rheintaler Ribel / Türggen Ribel (ACVN),

                           —

                              St. Galler Bratwurst / St. Galler Kalbsbratwurst (AĢIN)."

         2. pants
   Valodu redakcijas
   Šis nolīgums ir sagatavots trīs eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un katrs nolīguma teksts ir vienlīdz autentisks.
   3. pants
   Stāšanās spēkā
   1.   Šo nolīgumu Puses ratificē vai apstiprina saskaņā ar to iekšējām procedūrām.
   2.   Puses viena otrai paziņo par šo procedūru pabeigšanu.
   3.   Šis nolīgums stājas spēkā dienā, kad stājas spēkā Eiropas Savienības un Šveices Konfederācijas nolīgums par lauksaimniecības produktu un pārtikas produktu cilmes vietu nosaukumu un ģeogrāfiskās izcelsmes norāžu aizsardzību, ar kuru groza Eiropas Kopienas un Šveices Konfederācijas nolīgumu par lauksaimniecības produktu tirdzniecību.

      Съставено в Брюксел на седемнадесети май две хиляди и единадесета година.
      Hecho en Bruselas, el diecisiete de mayo de dos mil once.
      V Bruselu dne sedmnáctého května dva tisíce jedenáct.
      Udfærdiget i Bruxelles den syttende maj to tusind og elleve.
      Geschehen zu Brüssel am siebzehnten Mai zweitausendelf.
      Kahe tuhande üheteistkümnenda aasta maikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
      Done at Brussels on the seventeenth day of May in the year two thousand and eleven.
      Fait à Bruxelles, le dix-sept mai deux mille onze.
      Fatto a Bruxelles, addì diciassette maggio duemilaundici.
      Briselē, divi tūkstoši vienpadsmitā gada septiņpadsmitajā maijā.
      Priimta du tūkstančiai vienuoliktų metų gegužės septynioliktą dieną Briuselyje.
      Kelt Brüsszelben, a kétezer-tizenegyedik év május tizenhetedik napján.
      Magħmul fi Brussell, fis-sbatax-il jum ta' Mejju tas-sena elfejn u ħdax.
      Gedaan te Brussel, de zeventiende mei tweeduizend elf.
      Sporządzono w Brukseli dnia siedemnastego maja roku dwa tysiące jedenastego.
      Feito em Bruxelas, em dezassete de Maio de dois mil e onze.
      Întocmit la Bruxelles la șaptesprezece mai două mii unsprezece.
      V Bruseli dňa sedemnásteho mája dvetisícjedenásť.
      V Bruslju, dne sedemnajstega maja leta dva tisoč enojst.
      Tehty Brysselissä seitsemäntenätoista päivänä toukokuuta vuonna kaksituhattayksitoista.
      Som skedde i Bryssel den sjuttonde maj tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжeство Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendommet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā –
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensteinin ruhtinaskunnan puolesta
         För Furstendömet Liechtenstein